Aserbajdsjans geografi
Store norske leksikon,Geografi,Verdens geografi,Asia,Aserbajdsjans geografi
Aserbajdsjan består i grove trekk av et langstrakt slettelandskap omgitt av Store Kaukasus i nord og de sørøstlige deler av Lille Kaukasus i sør. Basardüzü (4466 meter over havet) i Store Kaukasus er landets høyeste fjell. Det sentrale slettelandet, Kuraforsenkningen, er smal ved Kura-elvens midtre løp, men blir bredere mot sørøst og synker under havnivå nærmere innsjøen Det kaspiske hav. Lengst i sørøst, langs den iranske grensen, hever Talysjfjellene seg til drøye 2400 meter over havet.
Laveste punkt er kysten av Det kaspiske hav, som ligger 28 meter under havoverflaten. Landets samlede kyst ved denne innsjøen er 713 kilometer.Landets lengste elv er Kura på 813 kilometer. Klima Klimaet varierer fra kontinentalt i Kuraforsenkningen til subtropisk i Lenkoran-lavlandet ved Det kaspiske hav. Nedbøren varierer fra under 200 millimeter ved Kuras munning til mellom 1200 og 1400 millimeter i Lenkoran-lavlandet. Les mer i Store norske leksikon Aserbajdsjan Aserbajdsjan – område i Vest-Asia Aserbajdsjans plante- og dyreliv Det kaspiske hav Kura Eksterne lenker Mer detaljert klimainformasjon finnes på hjemmesidene til Den meteorologiske verdensorganisasjonen